191. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. oικ. Β-1188/36 της 8-17 Iαν.2003 (ΦΕΚ  Β΄24) Διαδικασία λειτουργίας του ειδικού λογαρισμού 5% του άρθρου 13 του Ν. 2963/2001 (Α΄ 268). Έχοντας υπόψη τις διατάξεις: α) Της παραγράφου 3 του άρθρου 13 και της παραγράφου 4 του άρθρου 32 του Ν. 2963/2001 (Α΄ 268) «Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφαλείας χερσαίων μεταφορών και άλλες διατάξεις». β) Του άρθρου 29α του N. 1558/85 (Α΄ 137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/92 (Α΄ 154) και αντικαταστάθηκε με την παράγραφο 2α του άρθρου 1 του Ν. 2469/97 (Α΄ 125),  γ) Της 2/8014/Α0024/7-3-2002 (Β΄ 327) απόφασης του Υπουργού Οικονομίας και Οικονομικών, «περί συστάσεως ειδικού λογαριασμού στο Ταχυδρομικό Ταμιευτήριο Ελλάδος, Ανώνυμη Τραπεζική Εταιρεία, με κωδικό 400 για την εισφορά 1% της περιπτώσεως α΄ της παραγράφου 1 του άρθρου 13 του Ν. 2963/2001». δ) Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1  Κριτήρια καθορισμού των ασθενέστερων Κ.Τ.Ε.Λ. 1. Τα στοιχεία που λαμβάνονται υπόψη για τον χαρακτηρισμό ενός ΚΤΕΛ ως ασθενέστερου είναι τα εξής: α. Ο ετήσιος ισολογισμός του φορέα. β. Το σύνολο των πραγματοποιηθέντων χιλιομέτρων σε ετήσια βάση. γ. Το σύνολο των ακαθαρίστων εισπράξεων την ίδια χρονική περίοδο (μη συμπεριλαμβανομένης τυχόν οικονομικής ενίσχυσης από την εισφορά της παραγράφου 1α του άρθρου 13 του Ν. 2963/2001). δ. Το σύνολο των δαπανών πλην δαπανών μίσθωσης. ε. Τα ελάχιστα εγγυημένα χιλιόμετρα ανά τύπο λεωφορείου και ηλικία. στ. Η χιλιομετρική αποζημίωση των μισθωμένων λεωφορείων του. ζ. Ο συνολικός αριθμός των μισθωμένων στην ΚΤΕΛ Α.Ε. λεωφορείων.  η. Το σύνολο των χιλιομέτρων που αντιστοιχεί σε διανομαρχιακές γραμμές.  θ. Εισπράξεις από μαθητικά ή φοιτητικά εισιτήρια μέσω Υπουργείου Εθνικής Παιδείας και Θρησκευμάτων.  ι. Ειδικές ή έκτακτες καταστάσεις και ιδιαιτερότητες.  κ. Η γεωγραφική θέση (όπως νησιά, παραμεθόριες περιοχές κ.λπ.) του νομού όπου η έδρα του συγκοινωνιακού φορέα. Οι συγκοινωνιακοί φορείς υποχρεούνται να υποβάλουν το πρώτο τρίμηνο του επομένου έτους κάθε διαχειριστικής περιόδου (αρχής γενομένης από το έτος 2002) όλα τα στοιχεία που αναφέρονται στην προηγούμενη παράγραφο του παρόντος άρθρου τόσο σε έντυπη όσο και σε ηλεκτρονική μορφή (ηλεκτρονικό αρχείο λογιστικού φύλλου) μαζί με την απόδειξη του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία, για την καταβολή της εισφοράς στον λογαριασμό «400». 2. Η Διεύθυνση Επιβατικών Μεταφορών του Υπουργείου Μεταφορών & Επικοινωνιών καταρτίζει, δύο πίνακες, ένα για τους υπεραστικούς και ένα για τα αστικούς συγκοινωνιακούς φορείς. Σε αυτούς τους πίνακες κατατάσσονται οι συγκοινωνιακοί φορείς κατά σειρά αναλόγως των οικονομικών τους αποτελεσμάτων, από το οικονομικά ισχυρότερο προς το οικονομικά ασθενέστερο, μετά από επεξεργασία των στοιχείων που αναφέρονται στην παράγραφο 1 του παρόντος άρθρου. Το ποσό της οικονομικής ενίσχυσης που θα λάβει ο κάθε συγκοινωνιακός φορέας καθορίζεται από τον Υπουργό Μεταφορών & Επικοινωνιών.  Η διαδικασία καταβολής των ενισχύσεων περιγράφεται από την κοινή υπουργική απόφαση των Υπουργών Οικονομίας και Οικονομικών και Μεταφορών & Επικοινωνιών της περιπτώσεως α, της παραγράφου 1, του άρθρου 13, του ν.2963/2001 (Α’268). 3. Σε καμία περίπτωση η καταβαλλόμενη σε ΚΤΕΛ ενίσχυση προστιθέμενη στα οικονομικά του αποτελέσματα δεν θα μεταβάλει τον καταρτιζόμενο από την Διεύθυνση Επιβατικών Μεταφορών πίνακα των συγκοινωνιακών φορέων, σε βάρος άλλου. Άρθρο 2  Διαδικασία επιβολής, είσπραξης και τρόπος κατάθεσης της εισφοράς. 1. Η εισφορά πέντε στα εκατό (5%), που προβλέπεται από τις διατάξεις της παραγράφου 1 του άρθρου 13 του ν.2963/2001 (Α’268) επιβάλλεται επί του συνόλου των ακαθαρίστων εισπράξεων των αστικών και υπεραστικών ΚΤΕΛ, της Δ. Ε.Α. Σ. Κω και ΡΟΔΑ και η εισφορά καταβάλλεται ανά τρίμηνο και το αργότερο εντός των επομένων τριών μηνών από τη λήξη του, αρχής γενομένης από την 1η Ιανουαρίου 2002. (Μετά τη σελ. 312,848) Σελ. 312,849 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.191 2. Κάθε συγκοινωνιακός φορέας της παραγράφου ένα του παρόντος άρθρου καταθέτει εμπρόθεσμα σε τρεις διαφορετικούς λογαριασμούς την παρακρατηθείσα εισφορά ως ακολούθως: α. Τα χρηματικά ποσά της παρακρατηθείσης εισφοράς, που αντιστοιχούν σε ποσοστό ένα τοις εκατό (1%) επί των ακαθαρίστων εισπράξεων της περίπτωσης 1α του άρθρου 13 της ίδιας ως άνω διάταξης και προορίζονται για την ενίσχυση των ασθενέστερων ΚΤΕΛ και την εκπόνηση μελετών και τη δημιουργία έργων εκσυγχρονισμού των συγκοινωνιακών φορέων, κατατίθενται σε ειδικό λογαριασμό, η σύσταση του οποίου έγινε με την Απόφαση 2/8014/0024/7-3-2002 (Β΄ 327) του Υπουργού Οικονομίας & Οικονομικών και η λειτουργία του προβλέπεται από την κοινή υπουργική απόφαση των Υπουργών Οικονομίας και Οικονομικών και Μεταφορών και Επικοινωνιών της περιπτώσεως α, της παραγράφου 1 του Ν. 2963/2001 (Α΄ 268). β. Τα χρηματικά ποσά της παρακρατηθείσης εισφοράς που αντιστοιχούν σε ποσοστό τρία τοις εκατό (3%) των ακαθαρίστων εισπράξεων της περίπτωσης β της ίδιας ως άνω διάταξης και προορίζονται για την ανανέωση του στόλου των λεωφορείων, κατατίθενται σε ειδικό λογαριασμό στο όνομα του νομικού προσώπου του κάθε συγκοινωνιακού φορέα, σε οποιοδήποτε πιστωτικό ίδρυμα της επιλογής του. Ο παραπάνω λογαριασμός θα φέρει την ονομασία «Ατομικός λογαριασμός εισφοράς 3% του άρθρου 13 (παράγραφος 1 β) του Ν. 2963/2001 για την ανανέωση του στόλου των λεωφορείων». γ. Τα χρηματικά ποσά της παρακρατηθείσης εισφοράς που αντιστοιχούν σε ποσοστό ένα τοις εκατό (1%) των ακαθαρίστων εισπράξεων της περίπτωσης γ, της ίδιας ως άνω διάταξης, και προορίζονται για τη χρηματοδότηση έργων υποδομής και εκσυγχρονισμού των ΚΤΕΛ κατατίθενται σε ειδικό λογαριασμό στο όνομα του νομικού προσώπου του κάθε συγκοινωνιακού φορέα, σε οποιοδήποτε πιστωτικό ίδρυμα της επιλογής του. Ο παραπάνω λογαριασμός θα φέρει την ονομασία «Ατομικός λογαριασμός εισφοράς 1% του άρθρου 13 (παράγραφος 1 γ) του Ν. 2963/2001 για τη χρηματοδότηση έργων υποδομής και εκσυγχρονισμού». 3. Όλοι οι αναφερόμενοι στην παρούσα συγκοινωνιακοί φορείς υποχρεούνται να ανοίξουν άμεσα τους παραπάνω λογαριασμούς των περιπτώσεων β και γ της παραγράφου 3 του παρόντος άρθρου και να κοινοποιήσουν ταυτόχρονα στις υπηρεσίες Μεταφορών και Επικοινωνιών των Νομαρχιακών Αυτοδιοικήσεων, όπου ή έδρα τους, και στην Διεύθυνση Επιβατικών Μεταφορών του Υπουργείου Μεταφορών και Επικοινωνιών το όνομα του πιστωτικού ιδρύματος και τους αριθμούς των αντίστοιχων λογαριασμών. Σελ. 312,850 Τεύχος -Σελ.  Άρθρο 3 Διαδικασία διάθεσης και αξιοποίησης. Α. Εισφορά 3% ειδικού λογαριασμού για ανανέωση του στόλου. 1. Η διάθεση των χρηματικών ποσών που αντιστοιχούν σε κάθε ιδιοκτήτη λεωφορείου ο οποίος προβαίνει στην αγορά νέου λεωφορείου, μιας εκ των κατηγοριών της παραγράφου 6 του άρθρου 12 του ν.2963/2001 (Α’268), γίνεται .με απόφαση του Διοικητικού Συμβουλίου του συγκοινωνιακού φορέα, εφόσον υποβληθούν από τον ενδιαφερόμενο τα εξής δικαιολογητικά: α) Αίτηση. β) Συμβόλαιο αγοράς του λεωφορείου, ή σύμβαση χρηματοδοτικής μίσθωσης, ή επίσημο τιμολόγιο του εισαγωγέα, εμπόρου ή αντιπροσώπου από το οποίο προκύπτει η τιμή κτήσης αυτού. γ) Βεβαίωση για την πιστοποίηση της ηλικίας του λεωφορείου, σύμφωνα με την 45588/2076/2-8-2002 (Β΄ 1100) απόφαση του Υπουργού Μεταφορών και Επικοινωνιών. δ) Βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης ότι το εν λόγω λεωφορείο ταξινομήθηκε σε αντικατάσταση του υπ’ αριθμόν ... λεωφορείου εντεταγμένου στον φορέα και ιδιοκτησίας του ιδίου δικαιούχου, με συνημμένο επικυρωμένο φωτοαντίγραφο της νέας αδείας. 21.Ζ.α.191 Κοινά Ταμεία Εκμεταλλεύσεως Λεωφορείων (ΚΤΕΛ) 2. Όταν τα συγκεντρωθέντα χρηματικά ποσά, της εισφοράς αυτής, δεν επαρκούν για την ικανοποίηση όλων των αιτήσεων της οικονομικής ενίσχυσης για αντικατάσταση των λεωφορείων, θα τηρείται σειρά προτεραιότητας με βάση την ημερομηνία υποβολής της αίτησης, εξαιρουμένων, της σειράς προτεραιότητας, των παρακάτω δύο περιπτώσεων: α. Τα λεωφορεία που έχουν ήδη συμπληρώσει το 23ο έτος της ηλικίας τους.  β. Τα λεωφορεία που διανύουν το 23ο έτος της ηλικίας τους. 3. Τα ποσά του λογαριασμού αυτού (3%), δεν μπορούν να μεταφερθούν στον λογαριασμό του 1% και να διατεθούν για έργα υποδομής, όταν υπάρχουν αιτήσεις για αντικατάσταση λεωφορείων. Β. Εισφορά 1% ειδικού λογαριασμού για έργα υποδομής και εκσυγχρονισμού. 1. Από αυτό τον ατομικό λογαριασμό, χρηματοδοτούνται, αποκλειστικά, έργα υποδομής και εκσυγχρονισμού για τις ανάγκες του ίδιου του συγκοινωνιακού φορέα, ιδίως η ίδρυση σταθμών, πρακτορείων άφιξης ή αναχώρησης λεωφορείων, σταθμών στέγασης και συντήρησης λεωφορείων, συμπεριλαμβανομένης και της αγοράς ακινήτων για τη δημιουργία τέτοιων εγκαταστάσεων, μηχανοργάνωσης, κατασκευής εγκαταστάσεων εξυπηρέτησης και πληροφόρησης του επιβατικού κοινού, περίπτερα αναμονής, στάσεις, εκδοτήρια κ.λπ, καθώς και κάθε άλλο έργο που εντάσσεται στη λειτουργία του συγκοινωνιακού φορέα. 2. Η διάθεση χρηματικών ποσών για την εκτέλεση έργων της προηγούμενης παραγράφου γίνεται με απόφαση του Διοικητικού Συμβουλίου του φορέα με την προϋπόθεση ότι έχει εγκριθεί η σκοπιμότητα και το ύψος της δαπάνης από τη Γενική Συνέλευση των μετόχων. Άρθρο 4  Διαδικασία ελέγχου κατάθεσης και αξιοποίησης  της εισφοράς 1. Ο έλεγχος κατάθεσης των εισφορών στους δύο ατομικούς λογαριασμούς που τηρεί κάθε συγκοινωνιακός φορέας, διενεργείται από την αρμόδια Υπηρεσία Μεταφορών και Επικοινωνιών της Νομαρχιακής Αυτοδιοίκησης της έδρας του. Κάθε συγκοινωνιακός φορέας υποχρεούται να υποβάλει ανά τρίμηνο το αποδεικτικό κατάθεσης των εισφορών που αντιστοιχούν στους δύο αυτούς λογαριασμούς συνοδευόμενο με κατάσταση των εισπράξεων που αντιστοιχούν σε αυτούς δεόντως υπογεγραμμένη. Η αρμόδια υπηρεσία ελέγχει το εμπρόθεσμο των καταθέσεων και το ύψος του προς κατάθεση ποσού συγκρίνοντας το με τις αντίστοιχες εισπράξεις. Ο έλεγχος για την αξιοποίηση της εισφοράς των δύο ατομικών λογαριασμών πραγματοποιείται από την αρμόδια Υπηρεσία Μεταφορών και Επικοινωνιών της Νομαρχιακής Αυτοδιοίκησης της έδρας του με την προσκόμιση των απαραίτητων αποδεικτικών στοιχείων για την πιστοποίηση υλοποίησης αυτών από κάθε συγκοινωνιακό φορέα. Σε περίπτωση μη κατάθεσης εγκαίρως του παραπάνω ποσού, από τον συγκοινωνιακό φορέα, η οικεία Νομαρχιακή Αυτοδιοίκηση αποστέλλει προειδοποιητική επιστολή σε αυτόν. Άρθρο 5  Μεταβατικές διατάξεις Οι διατάξεις της παρούσας, μετά την μετατροπή των ΚΤΕΛ σε ανώνυμες εταιρείες, σύμφωνα με τις ρυθμίσεις του άρθρου 3 του ν.2963/2001 (Α’268), εξακολουθούν να ισχύουν και να εφαρμόζονται και σε αυτές. «Οι εισφορές των συγκοινωνιακών φορέων του έτους 2002 και του πρώτου εξαμήνου του έτους 2003, κατατίθενται το αργότερο μέχρι της 31.12.2003». Το μέσα σε «» δεύτερο εδάφιο αντικαταστάθηκε ως άνω από το άρθρο Μόνο της με αριθ.οικ.Β-36313/2854/15-28 Ιουν.2004 (ΦΕΚ Β΄963), όμοιας απόφασης. 